
CONSILIUL LOCAL AL MUNICIPIULUI CRAIOVA


     

                  HOTĂRÂREA NR.269
privind majorarea cu 500% a impozitului pe clădiri, începând cu anul 2026, pentru clădirile C2 – anexă cabină poartă, C3 – clădire complex tehnic și C4 – clădire complex tehnic, situate în municipiului Craiova, str. Matei Basarab, nr.20, ca urmare a încadrării în categoria clădirilor neîngrijite
  Consiliul local al municipiului Craiova întrunit în ședința ordinară din data de 28.05.2026;

  Având în vedere referatul de aprobare nr.153093/2026, raportul nr.153101/2026 al Direcției Impozite și Taxe și raportul de avizare nr.158602/2026 al Direcţiei Juridice, Asistenţă de Specialitate şi Contencios Administrativ prin care se propune majorarea cu 500% a impozitului pe clădiri, începând cu anul 2026, pentru clădirile C2 – anexă cabină poartă, C3 – clădire complex tehnic și C4 – clădire complex tehnic, situate în municipiului Craiova, str. Matei Basarab, nr.20, ca urmare a încadrării în categoria clădirilor neîngrijite și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului și nr.21/2026 al Comisiei V- Juridică, Administraţie Publică şi Drepturi Cetăţeneşti;
  În conformitate cu prevederile art.489 alin. 5-8 din Legea nr.227/2015 privind Codul Fiscal, cu modificările și completările ulterioare, Hotărârii Guvernului nr.1/2016 pentru aprobarea normelor metodologice de aplicare a Legii nr.227/2015 privind Codul Fiscal, cu modificările si completările ulterioare;
 Potrivit Hotărârii Consiliului Local al Municipiului Craiova nr. 9/2017 privind aprobarea criteriilor de încadrare în categoria clădirilor și terenurilor neîngrijite situate în intravilanul municipiului Craiova și a normelor de procedură instituite în acest sens;
     În temeiul art.129 alin.2 lit. b, coroborat cu alin.4 lit. c, art.139 alin.3 lit. c, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările si completările ulterioare;
HOTĂRĂȘTE:

Art. 1. Se aprobă majorarea cu 500% a impozitului pe clădiri, începând cu anul 2026, pentru clădirile C2 – anexă cabină poartă, C3 – clădire complex tehnic și C4 – clădire complex tehnic, situate în municipiului Craiova, str. Matei Basarab, nr.20, proprietăți ale persoanei juridice REGIA AUTONOMĂ A DISTRIBUȚIEI ȘI EXPLOATĂRII FILMELOR ROMANIAFILM RA, ca urmare a încadrării în categoria clădirilor neîngrijite.
Art.2. Primarul Municipiului Craiova prin aparatul de specialitate: Compartimentul Administrație Publică Locală și Relații cu Consiliul Local, Direcția Impozite și Taxe și REGIA AUTONOMĂ A DISTRIBUȚIEI ȘI EXPLOATĂRII FILMELOR ROMANIAFILM RA vor aduce la îndeplinire prevederile prezentei hotărâri.

